
ZASTUPNICAMA I ZASTUPNICIMA 
HRVATSKOGA SABORA 


PREDSJEDNICAMA [ PREDSJEDNICIMA 
RADNIH TIJELA 


Na temelju članka 33. stavka 1. podstavka 3. Poslovnika Hrvatskoga sabora u 
prilogu upućujem Prijedlog odluke o sudjelovanju Oružanih snaga Republike 
Hrvatske u sklopu aktivnosti ojačane budnosti NATO-a u Mađarskoj, koji je 
predsjedniku Hrvatskoga sabora u skladu s odredbom članka 54. stavka 2. Zakona o obrani 
( Narodne novine". br. 73/13, 75/15. 27/16 110/17 — Odluka Ustavnog suda Republike 
Hrvatske, 30/18 i 70/19) podnijela Vlada Republike Hrvatske, aktom od 3. ožujka 2022. 
godine. 


UZ Prijedlog odluke, Vlada Republike Hrvatske dostavlja i Odluku o davanju 
prethodne suglasnosti Predsjednika Republike Hrvatske i vrhovnog zapovjednika Oružanih 
snaga Republike Hrvatske. 


Za svoje predstavnike. koji će u njezino ime sudjelovati u radu Hrvatskoga 


sabora i njegovih radnih tijela, Vlada je odredila ministra obrane dr. sc. Marija Banožića i 
državne tajnike mr. sc. Zdravka Jakopa i Branka Hrga. 


pe insvvtieijeao 


Gordan Jandroković 





VLADA REPUBLIKE HRVATSKE 


KLASA: 022-03/22-06/01 
URBROJ: 50301-29/23-22-2 


Zagreb, 3. ožujka 2022. 


PREDSJEDNIKU HRVATSKOGA SABORA 


PREDMET: Prijedlog odluke o sudjelovanju Oružanih snaga Republike Hrvatske u sklopu 
aktivnosti ojačane budnosti NATO-a u Mađarskoj 


Na temelju članka 54. stavka 2. Zakona o obrani (,,Narodne novine“, br. 73/13., 
75/15., 27/16., 110/17. - Odluka Ustavnog suda Republike Hrvatske, 30/18. 1 70/19.) 1 članka 
172. stavka 2. Poslovnika Hrvatskoga sabora (,,Narodne novine“, br. 81/13., 113/16., 69/17., 
29/18., 53/20., 119/20. — Odluka Ustavnog suda Republike Hrvatske i 123/20.), Vlada 
Republike Hrvatske podnosi Prijedlog odluke o sudjelovanju Oružanih snaga Republike 
Hrvatske u sklopu aktivnosti ojačane budnosti NATO-a u Mađarskoj. 


Uz Prijedlog odluke, Vlada Republike Hrvatske dostavlja 1 Odluku o davanju 
prethodne suglasnosti Predsjednika Republike Hrvatske i vrhovnog zapovjednika Oružanih 
snaga Republike Hrvatske. 


Za svoje predstavnike, koji će u njezino ime sudjelovati u radu Hrvatskoga 
sabora i njegovih radnih tijela, Vlada je odredila ministra obrane dr. sc. Marija Banožića i 
državne tajnike mr. sc. Zdravka Jakopa i Branka Hrga. 





VLADA REPUBLIKE HRVATSKE 


PRIJEDLOG ODLUKE O SUDJELOVANJU ORUŽANIH SNAGA 
REPUBLIKE HRVATSKE U SKLOPU AKTIVNOSTI 
OJACANE BUDNOSTI NATO-a U MAĐARSKOJ 


Zagreb, ožujak 2022. 


PRIJEDLOG ODLUKE O SUDJELOVANJU ORUŽANIH SNAGA 
REPUBLIKE HRVATSKE U SKLOPU AKTIVNOSTI 
OJACANE BUDNOSTI NATO-a U MAĐARSKOJ 


I. USTAVNA OSNOVA ZA DONOŠENJE ODLUKE 


Na temelju članka 7. stavka 5. Ustava Republike Hrvatske (,,Narodne novine“, br. 85/10. 
— pročišćeni tekst 1 5/14. — Odluka Ustavnog suda Republike Hrvatske) pokreće se postupak za 
donošenje Odluke o sudjelovanju Oružanih snaga Republike Hrvatske u sklopu aktivnosti 
ojačane budnosti NATO-a u Mađarskoj (u daljnjem tekstu: Odluka). 


lI. OCJENA DOSADAŠNJEG STANJA 


Pojavom novih sigurnosnih ugroza te jačanjem nestabilnosti u neposrednom 
okruženju NATO-a od asimetričnih sukoba do hibridnih 1 terorističkih prijetnji, države članice 
usuglasile su se oko potrebe jačanja zaštite granica te kolektivne sigurnosti 1 obrane članica 
NATO-a. 


Kao odgovor na promijenjene sigurnosne uvjete i nove ugroze, članice NATO-a su na 
samitu u Walesu 2014. usvojile Akcijski plan za spremnost (u daljnjem tekstu: Akcijski plan) 
radi stvaranja novih 1 jačanja postojećih operativnih sposobnosti NATO-a. Implementacija 
Akcijskog plana vodila je prema značajnim promjenama NATO postava snaga te je potaknula 
dugoročnu transformaciju NATO-a kroz tri ključne komponente: vojnu, političku 1 
institucionalnu. 


Na NATO samitu u Varšavi u srpnju 2016. zaključeno je kako je implementacija 
Akcijskog plana uspješno provedena, no zbog novih ugroza koje imaju dugoročna obilježja, 
države _ članice NATO-a odlučile su djelovati u dva osnovna smjera: dodatnim 
jačanjem kolektivnog odvraćanja 1 obrane jačanjem prednje prisutnosti na istoku NATO-a te 
projiciranjem stabilnosti izvan granica NATO-a izgradnjom institucionalne 1 sigurnosne 
arhitekture partnerskih država NATO-a. 


Najkonkretniji oblik ojačanja kolektivnog odvraćanja 1 obrane NATO-a do sada je 
odluka o uspostavi ojačane prednje prisutnosti NATO snaga na istočnom krilu Saveza, kroz 
uspostavljanje borbenih skupina u Republici Poljskoj, Republici Litvi, Republici Latviji 1 
Republici Estoniji. Osim toga, modernizirana je NATO-ova zapovjedna struktura, utrostručena 
je veličina NATO-ovih snaga za odgovor te su države članice NATO-a počele izdvajati više 
financijskih sredstava za obranu. 


Pritom treba uzeti u obzir kako je jačanje prednje prisutnosti na istočnom krilu Saveza 
samo jedan segment jačanja odvraćanja 1 obrane u skladu sa savezničkom politikom spremnosti 
odgovora na trenutačne 1 eventualne buduće prijetnje. Sve aktivnosti u okviru jačanja 
prisutnosti snaga na teritoriju istočnih saveznica u potpunosti su transparentne te se provode 
isključivo radi jačanja kolektivnog odvraćanja 1 obrane. 


Na sastanku NATO ministara obrane u veljači 2022. u Bruxellesu, utvrđeno je kako se 
sigurnosna situacija na istoku Europe dodatno pogoršala, što predstavlja jednu od najozbiljnijih 
prijetnji europskoj sigurnosti proteklih desetljeća. Pritom su sve NATO članice, uključujući 1 
Republiku Hrvatsku, jednoglasno izrazile punu podršku nastavku diplomatskih napora u 
nastojanjima mirnog 1 nenasilnog razrješenja sigurnosne situacije, kao 1 pravu svake države da 
sama odlučuje o svojim sigurnosnim aranžmanima. 


Jednoglasno je izražen stav da je NATO spreman obraniti sve svoje države članice od 
bilo kakve prijetnje. U tom pogledu Savez je već pojačao svoje sposobnosti odvraćanja 1 obrane 
s većim brojem snaga kroz dodatno generiranje snaga za NATO snage za brzi odgovor (NATO 
Response Force — NRF) u siječnju 2022. te povisio razinu njihove spremnosti. 


II. — RAZLOZII CILJEVI DONOŠENJA ODLUKE 


Tijekom proteklih mjeseci, paralelno s dodatnim generiranjem snaga za NATO snage 
za brzi odgovor kao odgovor na nove ugroze u Europi, NATO je rasporedio dodatne snage na 
istok Saveza u okviru postojećih borbenih skupina 1z sastava ojačane prednje prisutnosti. 


Povećana je razina spremnosti NATO-ovih snaga za brzi odgovor te je uočena potreba 
za razmatranjem potencijalne dugoročne prilagodbe trenutačnog postava odvraćanja 1 obrane. 


Na sastanku NATO ministara obrane u veljači 2022. u Bruxellesu, ministri su predložili 
daljnje jačanje savezničkog postava odvraćanja 1 obrane kako bi se osiguralo provođenje 
kolektivne obrane euroatlantskog područja. Navedeno uključuje 1 uspostavu dodatnih NATO- 
Slovačkoj, Rumunjskoj 1 Republici Bugarskoj pod nazivom ,,aktivnosti ojačane budnosti“ 
(enhanced Vigilance Activities), čime se izražava nedvosmislena 1 neupitna spremnost zaštite 1 
obrane Saveza. 


Uspostava novih borbenih skupina neće se provoditi u okviru postojećih aktivnosti 
NATO-ove ojačane prednje prisutnosti, već paralelno s njima, na temelju istog koncepta 
multinacionalnih snaga, kao 1 postojećih borbenih skupina u Republici Poljskoj, Republici 
Litvi, Republici Latviji 1 Republici Estoniji. 


Republika Hrvatska podržala je prijedlog formiranja novih borbenih skupina u okviru 
aktivnosti ojačane budnosti NATO-a. S tim u vezi je Ministarstvo obrane koje uključuje 1 
Glavni stožer Oružanih snaga Republike Hrvatske provelo raščlambu mogućnosti te je 
predložilo angažman do 70 pripadnika Oružanih snaga Republike Hrvatske u sklopu aktivnosti 
ojačane budnosti u okviru borbene skupine pod vodstvom Mađarske, u Mađarskoj. 


Oružane snage Republike Hrvatske sudjelovanjem u ovoj aktivnosti NATO-a dodatno 
će razviti svoje sposobnosti, povećati razinu interoperabilnosti sa snagama drugih država 
članica te izravno doprinijeti jačanju odvraćanja 1 kolektivne obrane Sjevernoatlantskog saveza. 
Republika Hrvatska tako potvrđuje svoju predanost u implementaciji savezničkih odluka te 
nastavlja graditi međunarodnu vjerodostojnost 1 politički 1 vojni kredibilitet u okviru Saveza. 


Slijedom navedenoga, predlaže se sudjelovanje Oružanih snaga Republike Hrvatske u 
sklopu aktivnosti ojačane budnosti u okviru borbene skupine pod vodstvom Mađarske, s 
mogućnošću upućivanja do 70 pripadnika Oružanih snaga Republike Hrvatske koji mogu biti 
razmješteni u Mađarskoj u 2022. 1 2023. godini, uz mogućnost rotacije. 


IV. -— POTREBNA FINANCIJSKA SREDSTVA 
Financijska sredstva za provedbu ove Odluke osigurana su u državnom proračunu 


Republike Hrvatske za 2022. 1 2023. na razdjelu Ministarstva obrane u skladu s predviđenim 
projekcijama financijskoga plana Ministarstva obrane za 2022. 1 2023. godinu. 


Prijedlog 


Na temelju članka 54. stavka 2. Zakona o obrani (,,Narodne novine“, br. 73/13., 75/15., 
271/16., 110/17. — Odluka Ustavnog suda Republike Hrvatske, 30/18. 1 70/19.), na prijedlog 
Vlade Republike Hrvatske 1 uz prethodnu suglasnost Predsjednika Republike Hrvatske, 
Hrvatski sabor na sjednici 2022. donio je 


ODLUKU 
O SUDJELOVANJU ORUŽANIH SNAGA REPUBLIKE HRVATSKE 
U SKLOPU AKTIVNOSTI OJACANE BUDNOSTI NATO-a U MAĐARSKOJ 
I. 

U sklopu aktivnosti ojačane budnosti NATO-a, u okviru borbene skupine pod vodstvom 
Mađarske, u Mađarsku u 2022. 1 2023. godini upućuje se do 70 pripadnika Oružanih snaga 
Republike Hrvatske, uz mogućnost rotacije. 

HI. 

Izvješće o sudjelovanju Oružanih snaga Republike Hrvatske u aktivnosti 1z točke I. ove 
Odluke bit će dio Godišnjeg izvješća o obrani koje Vlada Republike Hrvatske podnosi 
Hrvatskome saboru. 


LII. 


Ova Odluka stupa na snagu prvoga dana od dana objave u ,,Narodnim novinama“. 


HRVATSKI SABOR 


Predsjednik 
Hrvatskoga sabora 
Gordan Jandroković 


KLASA: 
Zagreb, 


OBRAZLOŽENJE 


Točkom I. određuje se da Hrvatski sabor donosi Odluku o sudjelovanju Oružanih snaga 
Republike Hrvatske u sklopu aktivnosti ojačane budnosti NATO-a u Mađarskoj. Pravni temelj 
za donošenje Odluke Hrvatskoga sabora je članak 7. stavak 5. Ustava Republike Hrvatske 
(,,Narodne novine“, br. 85/10. — pročišćeni tekst 1 5/14. — Odluka Ustavnog suda Republike 
Hrvatske) koji propisuje da Oružane snage Republike Hrvatske mogu prijeći njezine granice 1li 
djelovati preko njezinih granica na temelju Odluke Hrvatskoga sabora, koju predlaže Vlada 
Republike Hrvatske, uz prethodnu suglasnost Predsjednika Republike Hrvatske. Zakon o obrani 
(,,Narodne novine“, br. 73/13., 75/15., 27/16., 110/17. — Odluka Ustavnog suda Republike 
Hrvatske, 30/18. 1 70/19.) u članku 54. stavku 2. na istovjetan način uređuje ovo područje. U 
sklopu aktivnosti ojačane budnosti NATO-a, u okviru borbene skupine pod vodstvom 
Mađarske, u Mađarsku u 2022. 1 2023. godini upućuje se do 70 pripadnika Oružanih snaga 
Republike Hrvatske, uz mogućnost rotacije. 


Točkom II. utvrđuje se da će izvješće o sudjelovanju Oružanih snaga Republike Hrvatske u 
aktivnosti 12 točke I. ove Odluke biti dio Godišnjeg izvješća o obrani koje Vlada Republike 


Hrvatske podnosi Hrvatskome saboru. 


Točkom III. određuje se stupanje na snagu ove Odluke. 


Republika Hrvatska 
Predsjednik 


Na temelju članka 7. stavka 5. i članka 100. stavka 1. Ustava Republike 
Hrvatske (Narodne novine“ broj 56/90., 135/97., 113/00., 28/01., 76/10. i 
05/14. - Odluka Ustavnog suda Republike Hrvatske) te članka 54. stavka 2. u 
svezi s člankom 3. stavka 1. točkom 12. Zakona o obrani (,Narodne novine“ broj 
/3/13., 75/15., 27/16., 110/17. - Odluka Ustavnog suda Republike Hrvatske, 
30/18. i 70/19.), donosim 


ODLUKU 


o davanju prethodne suglasnosti 


L 


Dajem prethodnu suglasnost za donošenje odluke Hrvatskoga sabora o 
sudjelovanju Oružanih snaga Republike Hrvatske u sklopu aktivnosti ojačane 
budnosti NATO-a u Mađarskoj u okviru borbene skupine pod vodstvom Mađarske 
u 2022. i 2023. u sastavu do 70 pripadnika Oružanih snaga Republike Hrvatske, 
uz mogućnost rotacije. 


IL 


Ova Odluka stupa na snagu danom donošenja. 

